13.VÝROBA A SPRACOVANIE PLASTICKÝCH USNÍ

V súčasnosti existujú tieto základné výrobné postupy : priame a nepriame natieranie, valcovanie , zdvojovanie, laminovanie a vytlačovanie. Tieto technologické postupy sa môžu navzájom kombinovať.

Významným pokrokom vo vývoji bolo začatie výroby plastických usní, ktoré majú vyhovujúce hygienické vlastnosti. Druhom takýchto plastických usní, ktoré spĺňajú požiadavky zo stránky hygienickej sú plastické usne, ktoré sa vyrábajú z netkaného nosného materiálu, prepojeného mikropórovitým spojivom a podklade uretánových polymérov s lícnou vrstvou podobnej štruktúry.

Pri posudzovaní vhodnosti plastický usní sa vychádza z vlastností prírodných usní. Prírodná useň má niekoľko jedinečných vlastností , ktoré prakticky doteraz nemožno pri synteticky pripravených usniach dosiahnuť.

***Prednosti prírodnej usne:***

1. Jedinečný vzhľad, umelo nedosiahnuteľný. Z lícnej vrstvy vystupujú dovnútra usne pružné vlákna, ktoré zabraňujú popraskaniu jeho povrchu a dodávajú mu súčasne známu lícnu kresbu.
2. Veľká a rovnomerná mechanická pevnosť v ťahu i v natrhnutí (v pozdĺžnom i priečnom), väčšia ako pri iných materiáloch, ktoré sa usniam podobajú.
3. Priepustnosť (priedušnosť) pre vodné pary a vzduch pri obsahu značného množstva vlhkosti
4. Ohybnosť, dobrá prispôsobivosť pre vyžadovaný tvar. Prírodná useň je pri tvarovaní pružná a zachováva si upravený tvar
5. Dobre tepelnoizolačné vlastnosti. Pri teplotách pod bodom mrazu netuhne, ani sa neláme
6. Minimálne rozdiely v pevnosti a ťažnosti v suchom a mokrom stave
7. Možnosť ľahkého spracovania rezaním, vysekávaním, zrezávaním (tenčením), prešívaním, lepením a pod.
8. Ľahkosť farbenia a povrchovej úpravy.

Treba počítať aj s určitými nedostatkami prírodných usní, ktoré sa môžu vyskytnúť.